Fællesskabet bidrager til udviklingen af et højt uddannelsesniveau. (Traktatens artikel 149, stk. 1) Fællesskabet iværksætter en erhvervsuddannelsespolitik. (Traktatens artikel 150, stk. 1) Fællesskabet bidrager til, at medlemsstaternes kulturer kan udfolde sig. (Traktatens artikel 151, stk. 1) Fællesskabet og medlemsstaterne sørger for, at de nødvendige betingelser for udviklingen af fællesskabsindustriens konkurrenceevne er til stede. (Traktatens artikel 157, stk. 1)

Formål Inden for rammerne af uddannelses-, kultur- og industripolitikken er der truffet mange foranstaltninger for at fremme uddannelse, erhvervsuddannelse, audiovisuelle medier, kultur, ungdomsanliggender og aktivt medborgerskab i Den Europæiske Union. Disse foranstaltninger har som hovedformål at styrke den sociale samhørighed og bidrage til at øge konkurrenceevnen og den økonomiske vækst samt at skabe en stadig snævrere union mellem de europæiske folk. Disse foranstaltninger omfatter en række forskellige EF-programmer. Organet er ansvarligt for forvaltningen af visse dele af disse programmer (f.eks. »Livslang Læring«, »Kultur«, »Aktive Unge«, »Borgernes Europa«, »Media«, »Erasmus Mundus« og »External Cooperation Windows«). I denne forbindelse implementerer organet fællesskabsbistanden, dog med undtagelse af programevalueringen, de strategiske undersøgelser og enhver anden opgave som indebærer, at der skal udøves et skøn, når politiske beslutninger skal føres ud i livet.

Opgaver — At forvalte — gennem hele deres varighed — de specifikke projekter, der overdrages til organet inden for rammerne af gennemførelse af fællesskabsprogrammer — At vedtage budgetgennemførelsesakter for indtægter og udgifter og, på grundlag af Kommissionens uddelegering, at gennemføre de operationer, der er nødvendige for EF-programmernes gennemførelse, bl.a. de operationer, der er knyttet til tildelingen af kontrakter og tilskud — At indsamle, analysere og fremsende alle de oplysninger til Kommissionen, der er nødvendige for at målrette gennemførelsen af EF-programmerne — At gennemføre på europæisk plan informationsnettet om uddannelse i Det Europæiske Fællesskab (»Eurydice«), der indsamler, analyserer og udsender informationer og producerer analyser og publikationer

1. Styrelseskomiteen Består af fem medlemmer, som udnævnes af Europa-Kommissionen. Den vedtager organets årlige arbejdsprogram, når Kommissionen har godkendt det. Vedtager desuden organets administrative budget og dets årlige aktivitetsrapport. 2. Direktøren Udnævnes af Europa-Kommissionen. 3. Ekstern revision Revisionsretten. 4. Dechargemyndighed Europa-Parlamentet efter henstilling fra Rådet.

Endeligt budget 2007 1) Aktionssbudget: 406 (310,2) millioner euro til forvaltning af EF-programmer og -projekter, som uddelegeres til Forvaltningsorganet og gennemføres af organet på Kommissionens ansvar. 2) Driftsbudget: 36 (29,2) millioner euro til at drive organet som et uafhængigt organ (99,9 % tilskud fra De Europæiske Fællesskabers almindelige budget +0,1 % fra EUF). Ansatte pr. 31. december 2007 1) Midlertidigt ansatte (AT): 83 (75) stillinger til midlertidigt ansatte Besatte stillinger: 69 (64) AT-ratio: 25 % 2) Kontraktansatte (AC): 252 (221) kontraktansatte Besatte stillinger: 232 (214) AC-ratio: 75 % 3) Ansatte i alt: 301 (278) 4) Stillingsfordeling: — operationelle: 242 (227) — administrative: 57 (49) — blandede: 2 (2)